ભારતમાં આ નવી દરખાસ્ત છે, પણ તેનો સમગ્ર વિશ્વમાં સફળતાપૂર્વક અમલ થયો છે. તાજેતરમાં પેરિસ અને બીજિંગમાં તેનો અમલ થયો છે. મેક્સિકો સિટી, બોગોટા, સેન્ટિગો, સાઓ પાઓલો, લંડન, એથેન્સ, સિંગાપોર, તેહરાન, સેન જોઝ, હોન્ડુરાસ, લા પાઝ વગેરે શહેરોમાં આ જ ફોર્મ્યુલાનો અમલ થાય છે. મહત્ત્વપૂર્ણ બાબત એ છે કે આ 365 દિવસ માટેની ફોર્મ્યુલા નથી. તેનો ઉપયોગ ઇમરજન્સી જોગવાઈ માટે થાય છે અને તે પ્રમાણે જરૂરિયાત મુજબ તેનો અમલ થાય છે. પ્રદૂષણ ઘટાડાવા જાહેર પરિવહન વ્યવસ્થામાંસુધારો, પ્રદૂષણ ફેલાવતા ઉદ્યોગોને બંધ કરવા, પ્રદૂષણ ફેલાવતા વાહનોને બંધ કરવા, નાગરિકોને ખાનગી કારનો ઉપયોગ કરવા નિરુત્સાહ કરવા જેવા અન્ય પગલાં લેવા જોઈએ. બોગાટામાં આ ફોર્મ્યુલા અઠવાડિયામાં બે દિવસ લાગુ કરવામાં આવે છે. સાઓ પાઓલોમાં આ પ્રેક્ટિસ 1997થી અમલમાં છે અને બીજિંગમાં અઠવાડિયામાં એક દિવસ લાગુ છે. 2008માં ઓલિમ્પિક રમતોત્સવ દરમિયાન ચીનની સરકારે બે મહિના આ ફોર્મ્યુલાનો અમલ કર્યો હતો અને આ માટે તેણે તેના નાગરિકોને ત્રણ મહિના માટે વાહન વેરામાંથી માફી હતી.